Քաղաքացի չորս

«Քաղաքացի չորս» (), 2014 թվականին ռեժիսոր Լաուրա Պոիտրասի կողմից նկարահանված կենսագրական ֆիլմ։ Ֆիլմը պատմում է Էդվարդ Սնոուդենի և զանգվածային լրտեսության դեպքի բացահայտման մասին։ Նկարահանված է cinéma vérité ոճով։ Ֆիլմի պրեմիերան կայացել է 2014 թվականի հոկտեմբերի 10-ին Նյու Յորքի կինոփառատոնի ժամանակ։ Օսկարի 87-րդ մրցանակաբաշխությանը «Citizenfour» ֆիլմը «Լավագույն վավերագրական լիամետրաժ ֆիլմ» անվանակարգում դարձել է հաղթող։

Սյուժե 

2013 թվականի հունվարին ժուռնալիստ, կինոռեժիսոր, կինոպրոդյուսեր և կինոօպերատոր Լաուրա Պոիտրասը մի անծանոթից, ով իրեն կոչում էր Citizen Four, սկսեց ստանալ կոդավորված էլեկտրոնային նամակներ։ Նամակներում նա նշում էր, որ ինքը բարձրաստիճան պետական աշխատող է և տեղեկություններ և ապացույցներ ունի, որ ԱՄՆ-ի Ազգային պաշտպանության գործակալությունը () ցանցի օգնությամբ հետևում է աշխարհի միլիոնավոր մարդկանց։ Հինգ ամիս անց՝ երկու այլ ժուռնալիստների՝ Գլեն Գրինուալդի և «The Guardian» պարբերականից Իվն Մաքասկիլի հետ, նա ուղևորվում է Հոնկոնգ` անծանոթի հետ առաջին հանդիպման համար։ Անծանոթը Էդվարդ Սնոուդենն էր։

Չորս օր հարցազրույցներից հետո` հունիսի 9-ին, Սնոուդենի ինքնությունը բացահայտվում է իր իսկ ցանկությամբ։ Քանի որ մեդիայի ներկայացուցիչները բացահայտում են իր սենյակի համարը, նա տեղափոխվում է Պոիտրասի սենյակ։ Ճնշումներ զգալով ԱՄՆ-ի կողմից՝ նա հանդիպում է փախստականների գործերով ՄԱԿ-ի գործակալության հետ։ Այնտեղ նա ստանում է փախստականի կարգավիճակ։ Երբ Պոիտրասը զգում է, որ իրեն հետևում են, նա լքում է Հոնկոնգը և մեկնում Բեռլին։

Հունիսի 21-ին ԱՄՆ կառավարությունը Հոնկոնգին պահանջում է իրեն հանձնել Սնոուդենին։ Սնոուդենը փորձում է փախչել Հոնկոնգից, սակայն նրա ամերիկյան անձնագիրը չեղյալ էր հայտարարվել, և նա այդպես էլ չի կարողանում գնալ Հավանա։ Նա մնում է Մոսկվայում` «Շերեմետևո» միջազգային օդանավակայանի շենգենյան գոտում։ 2013 թվականի օգոստոսի 1-ին Ռուսաստանի կառավարությունը Սնոուդենին մեկ տարի ժամկետով օթևան է շնորհում։ Այդ ընթացքում Գրինուալդը վերադառնում է հայրենիք` Ռիո դե Ժանեյրո, և այնտեղ շարունակում բացահայտել ԱՄՆ-ի մութ գաղտնիքները։

Ֆիլմը վերջանում է նրանով, որ Գրինուալդը, Պոիտրասը և Սնոուդենը հանդիպում են այս անգամ Ռուսաստանում։

Դերերում 
Քանի որ ֆիլմը վավերագրական է, ֆիլմում հայնտված անձինք խաղում են իրենք իրենց։
 Էդվարդ Սնոուդեն
 Գլեն Գրինուալդ
 Ուիլյամ Բինի
 Յակոբ Ապելբաում
 Ջուլիան Ասանժ 
 Լաուրա Պոիտրաս
 Ջերեմի Սկահիլ
 Ռոբերտ Թիբո 
 Հարրի Պրեգերսոն 
 Մայքլ Դալի Հոկինս

Պրեմիերաներ 
  - հոկտեմբերի 24, 2014 (սահմանափակ), փետրվարի 23, 2015 (ամբողջ երկրում)
  - հոկտեմբերի 31, 2014 (սահմանափակ)
  - նոյեմբերի 6, 2014
  - նոյեմբերի 7, 2014 (միայն Տորոնտոյում)
  - նոյեմբերի 20, 2014
  - հունվարի 1, 2015
  - փետրվարի 12, 2015 (սահմանափակ)
  - մարտի 4, 2015
  - մարտի 12, 2015
  - մարտի 20, 2015
  - մարտի 27, 2015 (սահմանափակ)
  - ապրիլի 17, 2015
  - ապրիլի 17, 2015
  - մայիսի 7, 2015
  - մայիսի 15, 2015
  - մայիսի 28, 2015
  - հուլիսի 9, 2015

Ծանոթագրություններ

Արտաքին հղումներ 
 Ֆիլմի պաշտոնական կայք
 «Citizenfour» ֆիլմը ԿինոՊոիսկ կայքում 
 «Citizenfour» ֆիլմը Internet Movie Database կայքում 
 «Citizenfour» ֆիլմը Box Office Mojo կայքում
 «Citizenfour» ֆիլմը Rotten Tomatoes կայքում
 «Citizenfour» ֆիլմը Metacritic կայքում

BAFTA մրցանակի դափնեկիր ֆիլմեր
Ամերիկյան վավերագրական ֆիլմեր
Անգլերեն ֆիլմեր
Բրիտանական վավերագրական ֆիլմեր
Գերմանական վավերագրական ֆիլմեր
Գերմաներեն ֆիլմեր
Ամերիկյան ֆիլմեր